Пол Валери
Приятелският лес

Превод от френски: Пенчо Симов, 1978

chitanka.info

Със мисли устремени в чисти цели,

един до друг по пътя, все така

вървяхме хванати ръка в ръка

безмълвни… сред цветята потъмнели.

И както двойка влюбена върви,

сами в нощта зелена на полята,

деляхме бляскавия плод — луната,

приятелка на лудите глави.

След туй умряхме на една полянка,

далеч, сами, сред ласкавата сянка

на този лес потънал в шушнещ здрач;

и горе в необятното сияние

отново се намерихме със плач,

о скъпи мой другарю по мълчание!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.